# Pénzeszközátadási megállapodás

amely létrejött egyrészről,

**Pécs Megyei Jogú Város Önkormányzata**

székhely: 7621 Pécs, Széchenyi tér 1.

adószám: 15735612-2-02

statisztikai számjel: 15735612-8441-321-02

képviseli: Péterffy Attila polgármester

**mint pénzeszközátadó** (a továbbiakban: Támogató),

másrészről a

**Pécsi Többcélú Agglomerációs Társulás**

székhely: 7626 Pécs, Széchenyi tér 1.

adószám: 15587086-1-02

számlaszám: 11731001-15587086

képviseli: Pfeffer József elnök

**mint péneszközátvevő** (a továbbiakban: Kedvezményezett, együttesen: Felek)

között az alulírott helyen és napon az alábbi feltételek szerint:

1. A Pécsi Többcélú Agglomerációs Társulás (a továbbiakban: Társulás) és az Álhubál Nonprofit Korlátolt Felelősségű Társaság (a továbbiakban: Álhubál NKft.) között Pécsen, 2014. december hó 30. napján kelt vállalkozási szerződés alapján a Kedvezményezett a Támogató és további negyvenegy tagönkormányzat közigazgatási területén állati hulladékbegyűjtést (a továbbiakban: feladat) végez.
2. Az Álhubál NKft. részére Kedvezményezett havonta egyösszegben nettó 1.690.625 forint + általános forgalmi adó, összesen bruttó 2.147.094 forint vállalkozói díjat fizet.
3. A Kedvezményezett tagönkormányzatai a vállalkozói díj összegét lakosságarányosan (1. számú melléklet) a Kedvezményezett részére megtérítik.
4. A jelen megállapodás alapján a feladat elvégzéséért Támogató által fizetendő hozzájárulást Felek havi 1.751.310 forintban határozzák meg. Az összeget Támogató jelen megállapodás alapján, átadott pénzeszközként 2023. január – október közötti időszakra egyösszegben haladéktalanul, ezt követően minden hónap huszadik napjáig Kedvezményezett 11731001-15587086 számon az OTP Bank Nyrt.-nél vezetett számlájára átutalással fizet meg.
5. A jelen megállapodás 2. és erre tekintettel a 4. pontjában meghatározott vállalkozói díj a Kedvezményezett és az Álhubál NKft. között Pécsen, 2014. december hó 30. napján kelt vállalkozási szerződésben szerinti módosításával, a 3. pontban meghatározott felosztásra is figyelemmel változik.
6. A Támogató nyilatkozik arról, hogy a vállalkozói díj 4. pont szerinti összege Pécs Megyei Jogú Város Önkormányzata Közgyűlésének, a Város 2023. évi költségvetéséről szóló 5/2023. (II.16) önkormányzati rendeletének 10. számú melléklete Pécs Megyei Jogú Város Önkormányzata Tartalékai és keretei, Céltartalékok, Egyéb céltartalékok 1. során rendelkezésre áll.
7. Felek rögzítik, hogy a Támogató részére a Kedvezményezett tulajdonában lévő Álhubál NKft. a feladatot 2023. január-szeptember hónapokra ellátta, a vállalkozói díjat a kedvezményezett megfizette, az átadott pénzeszköz további elszámolás terhe nélkül a Kedvezményezettet illeti.
8. Kedvezményezett 2023. október-december hónapokra az államháztartásról szóló törvény végrehajtásáról szóló 368/2011. (XII. 31.) Korm.rendelet 84. § (2) bekezdése szerinti biztosíték adási kötelezettsége mellett kijelenti, egyúttal szavatol azért, hogy a Kedvezményezett tulajdonában lévő Álhubál NKft. a feladatot ellátja, a Kedvezményezett által teljesített vállalkozói díjat az Álhubál NKft. a feladat ellátásához használja. A 8. pontban megjelölt időszakra eső pénzeszköz felhasználásáról egymással Pécs Megyei Jogú Város Polgármesteri Hivatal Költségvetési és Közgazdasági Főosztályán keresztül 2024. március 31-ig elszámolnak.
9. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezéseit kell alkalmazni.

Jellen megállapodást a felek, mint akaratukkal mindenben egyezőt, négy egymással mindenben egyező példányban, jóváhagyólag aláírták.

Pécs, 2023. november […] Pécs, 2023. november[…]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pécs Megyei Jogú Város Önkormányzata Pécsi Többcélú Agglomerációs Társulás**

képv.: Péterffy Attila polgármester képv.: Pfeffer József elnök

**támogató kedvezményezett**

Jegyzői ellenjegyzés: Pénzügyi ellenjegyzés: Szakmai ellenjegyzés:

………………………… …………………………. ……………………………..